આઇપીએલ 6માં ચોગ્ગા છગ્ગાઓના વરસાદની સાથે મેદાન પર જોવા મળતા ક્રિકેટર્સની તેમના અનોખા અંદાજ અને હેર સ્ટાઇલના કારણે ઘણા જાણીતા બન્યા છે . જેમાં ભારતના વિરાટ કોહલી અને ' સર ' રવિન્દ્ર જાડેજા સહિત વિદેશના ખેલાડીઓ જેમ કે , એસ નારાયણ , ક્રિસ ગેઇલ અને લસિથ મલિંગાએ લોકોમાં ખાસ્સુ એવું આકર્ષણ જમાવ્યું છે . ચોક્કસપણે આ ખેલાડીઓ પોતાના પ્રદર્શનના કારણે યુવાનોમાં લોકપ્રિય બન્યા છે પરંતુ તેમની સ્ટાઇલ પણ લોકોને ઘણી પસંદ પડી છે . પોતાના પ્રદર્શનને લઇને યુવાઓનો આઇકોન બનેલો વિરાટ કોહલી એક એવું નામ છે જે , મેદાન પર પોતાની આક્રમકતા અને ચુસ્ત ફિલ્ડિંગ ઉપરાંત તેની હેર સ્ટાઇલના કારણે જાણીતો બન્યો છે , તેની આ અદાઓના કારણે જ ઘણી યુવતીઓ પણ તેની પ્રસંશક બની ગઇ છે . તો કોલકતા નાઇટ રાઇડર્સનો સ્પિન બોલર સુનીલ નારાયણ પોતાની સ્પિન બોલિંગથી વિરોધી ટીમના બેટ્સમેનોને તાતા થૈયા તો કરાવે જ છે પરંતુ તેની ' મોહોક ' હેર સ્ટાઇલે લોકોને તેના તરફ ધ્યાન ખેંચવા માટે મજબૂર કરી દીધા છે . મુંબઇ ઇન્ડિયન્સનો સચિન તેંડુલકર , રોયલ ચેલેન્જર્સનો ક્રિસ ગેઇલ પણ પોતાની હેર સ્ટાઇલના કારણે લોકોનું ધ્યાન ખેંચવામાં સફળ રહ્યાં છે . આ શ્રેણીમાં જો કોઇની હેર સ્ટાઇલ ચર્ચાનું કેન્દ્ર બની હોય તો તે કાઠિયાવાડી સુપર પાવર રવિન્દ્ર જાડેજા છે . જાડેજા ઉપરાંત મુંબઇ ઇન્ડિયન્સનો લસિથ મલિંગા તો પહેલાથી જ પોતાની હેર સ્ટાઇલના કારણે લોકપ્રીય થઇ ચૂક્યો છે . તો પુણે વોરિયર્સના અભિષેક નાયરે પણ પોતાના અસ્ત - વ્યસ્ત વાળના કારણે ચર્ચા જગાવી છે . તો ચાલો તસવીરોમાં જોઇએ આ દિગ્ગજ ખેલાડીઓની અનોખી હેરસ્ટાઇલ .